Mukulakirveli

Mukulakirveli (Chaerophyllum bulbosum) on kaksivuotinen kirveleihin kuuluva sarjakukkaiskasvi. Sitä esiintyy Keski- ja Kaakkois-Euroopassa. Laji on vanha viljelykasvi, ja sitä on viljelty Suomessa tärkkelyspitoisen juurimukulan takia ennen perunan yleistymistä. Nuoria versoja on käytetty salaatissa.

Mukulakirvelillä on pallomainen juurimukula, josta kasvaa yhdestä kahteen metriä korkea punatäpläinen varsi. Lehdet ovat liuskoittuneet kapealiuskaisiksi lehdyköiksi. Kukinnon pikkusarjoissa on kolmesta viiteen erikokoista kapeanpuikeaa suojuslehteä. Kukat ovat valkoteriöllisiä. Mukulakirvelin voi äkkiseltään sekoittaa koiranputkeen (Anthriscus sylvestris) tai idänkirveliin (Chaerophyllum prescottii).

Lähteet 
 Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki.

Aiheesta muualla 
 Kasviatlas: Mukulakirveli (Chaerophyllum bulbosum)
 Luontoportti: Mukulakirveli (Chaerophyllum bulbosum)
 Den virtuella floran: Mukulakirveli (Chaerophyllum bulbosum) 
 ITIS: Chaerophyllum bulbosum 
 United States Department of Agriculture (USDA): Chaerophyllum bulbosum 

Kirvelit